Joachim Ernst (skihopper)

Joachim Ernst (født ca. 1961) er en tysk tidligere skihopper som konkurrerte for Vest-Tyskland. Han representerte SV Trossingen.Schwäbische Zeitung: "Entlassung als Bundestrainer war das Beste, das mir passieren konnte" (2. mai 2009, besøkt 31. juli 2012)

Han deltok i verdenscupen i årene 1980-1984, med 34.-plass i 1981/82 som beste sammenlagtplassering. I den tysk-østerrikske hoppuka var 16.-plass i 1980/81 hans beste sammenlagt. Beste plassering i enkeltrenn i Hoppuka og verdenscupen var 7.-plass i Garmisch-Partenkirchen 1. januar 1981.

I VM i Oslo i 1982 ble han nummer 11 i normalbakken og 38 (av 55 deltakere) i storbakken, og var på det tyske laget som ble nummer 11 av 16 lag i lagkonkurransen. Han ble vesttysk mester i normalbakke i 1982.

Joachim Ernst er gift med den sveitsiske tidligere langrennsløperen Cornelia Ernst-Thomas, som deltok i OL i Lake Placid i 1980 og flere ganger ble sveitsisk mester. Familien bor i Sveits, der Joachim Ernst har vært direktør for hotell i St. Moritz og Sternenberg. Han er også skihopptrener i Skiclub Einsiedeln.Zürcher Oberländer: «Das Haus der Stille wird laut» (23. september 2010, besøkt 31. juli 2012) Fra oktober 2010 drev paret et hotell med kristen profil i Sternenberg, men hotellet gikk konkurs og måtte stenge i juni 2011, etter bare sju måneders drift.Zürcher Oberländer: Geldmangel – Hotel Sunnebad schliesst nach sieben Monaten (4. juli 2011, besøkt 31. juli 2012)

 Referanser 

 Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Sport-Komplett.de: Skispringen  -  Deutsche Meisterschaften (besøkt 31. juli 2012)

 Eksterne lenker 


Kategori:Tyske skihoppere